“Шлях да ісціны” – гэта вертыкальная структура, у аснове якой ляжыць крыж. У яго ніжняй частцы сюжэты стварэння Сусвету: ад раздзялення свету і цемры – да стварэння чалавека. Наступны рэгістр – духоўная праца чалавека, якую сімвалізуюць жняцы і жнеі. Далейшы ўзровень адлюстроўвае атрыманне ведаў праз поўныя годнасці фігуры мужчыны і жанчыны на фоне стылізаванага тэксту, якія стаяць абапал брамы, якая павінна правесці іх да спазнання Боскай ісціны. Наступны рэгістр – стылізацыя таямнічых знакаў Скарыны, якія паказваюць вышэйшыя веды, даступныя толькі выбраным. Цэнтр кампазіцыі – крыж Боскай ісціны ў вы-глядзе крыжа і разеткі, якую трымаюць анёлы; на думку аўтара, яны завяршаюць ідэю шляха да ісціны.